ΕΠΙΤΡΟΠΗ ΤΟΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 18.07.1995 
COM(95) 380 TZXLKO 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΑΓΓΗΣΗ ΤΗΣ ΑΥΣΤΡΙΑΚΗΣ ΔΗΜΟΚΡΑΤΙΑΣ 
ΣΧΕΤΙΚΑ ΜΕ ΤΗΝ ΕΓΚΡΙΣΗ ΕΙΔΙΚΩΝ ΜΕΤΡΩΝ 
ΚΑΤ' ΕΦΑΡΜΟΓΗΝ ΤΟΥ ΑΡΘΡΟΥ 27 ΤΗΣ ΕΚΤΗΣ ΟΔΗΓΙΑΣ 
ΓΙΑ ΤΟ ΦΟΡΟ ΠΡΟΣΤΙΘΕΜΕΝΗΣ ΑΞΙΑΣ 

ΑΙΤΗΣΗ ΤΗΣ ΑΥΣΤΡΙΑΚΗΣ ΔΗΜΟΚΡΑΤΙΑΣ ΣΧΕΤΙΚΑ ΜΕ ΤΗΝ ΕΓΚΡΙΣΗ 
ΕΙΔΙΚΩΝ ΜΕΤΡΩΝ ΚΑΤ' ΕΦΑΡΜΟΓΗΝ ΤΟΥ ΑΡΘΡΟΥ 27 ΤΗΣ ΕΚΤΗΣ 
ΟΔΗΓΙΑΣ ΓΙΑ ΤΟ ΦΟΡΟ ΠΡΟΣΤΙΘΕΜΕΝΗΣ ΑΞΙΑΣ 
(Ανακοίνωση της Επιτροπής προς το Συμβούλιο) 
Εισαγωγή 
Με επιστολή της που πρωτοκολλήθηκε στη Γενική Γραμματεία της Επιτροπής στις 
26 Απριλίου 1995, η αυστριακή κυβέρνηση ζήτησε την έγκριση, βάσει του άρθρου 27 
της έκτης οδηγίας 77/388/ΕΟΚ του Συμβουλίου για την εναρμόνιση των 
νομοθεσιών των κρατών μελών, των σχετικών με τους φόρους κύκλου εργασιών -
Κοινό σύστημα φόρου προστιθεμένης αξίας : ομοιόμορφη βάση1, για να εφαρμόσει 
πέντε μέτρα παρέκκλισης από τις διατάξεις της εν λόγω οδηγίας. 
Σύμφωνα με το άρθρο 27 παράγραφος 3 της έκτης οδηγίας, ενημερώθηκαν τα λοιπά 
κράτη μέλη για την αίτηση της Αυστριακής Δημοκρατίας με επιστολή η οποία 
εστάλη στις 23 Μαίου 1995. Σύμφωνα με όσα ορίζονται στην παράγραφο 4 του 
ίδιου άρθρου, η Επιτροπή ή τα κράτη μέλη μπορούν να ζητήσουν να τεθεί το θέμα 
σε επίπεδο Συμβουλίου. 
Περιγραφή των μέτρων παρέκκλισης 
Α. Μεταφορές που πραγματοποιούνται από τους αυστριακούς 
σιδηροδρομικούς φορείς σε εξωτερικές γραμμές σύνδεσης 
Σύμφωνα με το μέτρο παρέκκλισης, θεωρούνται ως εθνικό τμήμα της 
παρεχόμενης υπηρεσίας μεταφοράς και οι μεταφορές που πραγματοποιούνται σε 
σιδηροδρομικές γραμμές σύνδεσης τις οποίες εκμεταλλεύονται εθνικοί 
σιδηροδρομικοί φορείς και οι οποίες βρίσκονται εκτός της επικράτειας της 
χώρας, καθώς και εκείνες που πραγματοποιούνται σε αλλοδαπές σιδηροδρομικές 
γραμμές διαμετακόμισης, εφόσον η μεταφορά πραγματοποιείται απ'ευθείας και 
εφαρμόζονται τα εθνικά τιμολόγια. 
Το μέτρο αυτό διευκολύνει τη φορολογία των παρεχόμενων υπηρεσιών μεταφοράς 
που πραγματοποιούνται από εθνικές σιδηροδρομικές εταιρίες. Συγκεκριμένα, οι 
εταιρίες αυτές δεν υποχρεούνται να κατανείμουν τις υπηρεσίες τους προκειμένου 
να ληφθούν υπόψη οι διαδρομές που πραγματοποιούνται στο εξωτερικό σε 
σιδηροδρομικές γραμμές σύνδεσης ή σε γραμμές διαμετακόμισης. 
Οι αυστριακές αρχές επισημαίνουν, εξάλλου, ότι δεν υπάρχει περίπτωση διπλής 
φορολόγησης, δεδομένου ότι η ξένη χώρα δεν φορολογεί τη μεταφορά αυτή. 
]ΕΕ αριθ. L της 13.6.1977, σ. 1, οδηγία η οποία τροποποιήθηκε τελευταία με την οδηγία 95/7/ΕΚ 
(ΕΕ αριθ. L 102 της 5.5.1995, σ. 18) 
1 
Β. Φορολογική απαλλαγή νια υπηρεσίες που παρέγοναι από σιδηροδρομικές 
επιγειρήσεις για λογαριασμό αλλοδαπών σιδηροδρομικών εταιριών 
Στόχος του μέτρου αυτού είναι να απαλλάξει, με την έκπτωση από το ΦΠΑ που 
καταβάλλεται σε προγενέστερο στάδιο, τις υπηρεσίες τις σχετικές με τη διακίνηση 
προσώπων ή εμπορευμάτων στους κοινούς σταθμούς, στους σταθμούς 
ανταλλαγής, καθώς και στα συνοριακά τμήματα, που παρέχονται στην εθνική 
επικράτεια από σιδηροδρομικές επιχειρήσεις για λογαριασμό σιδηροδρομικών 
εταιριών μη εγκατεστημένων στην Αυστρία. 
Ας σημειωθεί ότι οι σιδηροδρομικές εταιρίες οι οποίες δεν είναι εγκατεστημένες 
στην αυστριακή επικράτεια δεν πραγματοποιούν πράξεις φορολογήσιμες στην εν 
λόγω επικράτεια, δεδομένου ότι η εκμετάλλευση του εθνικού δικτύου 
πραγματοποιείται από σιδηροδρομικές επιχειρήσεις εγκατεστημένες στη χώρα. 
Η αυστριακή κυβέρνηση είναι της γνώμης ότι το μέτρο αυτό δικαιολογείται από το 
γεγονός ότι μειώνει τις διοικητικές διαδικασίες στις οποίες υποβάλλονται οι 
αλλοδαποί φορείς, με την αποφυγή των πρακτικών δυσχερειών των σχετικών με 
την προσφυγή σε διαδικασίες επιστροφής ΦΠΑ. 
Γ. Εξαίρεση από το δικαίωμα έκπτωσης για τα αγαθά που γρησιμοποιούνται σε 
ποσοστό υψηλότερο του 90% για ιδιωτικούς λόγους 
Στόχος του μέτρου αυτού είναι να εξαιρέσει του δικαιώματος έκπτωσης τα αγαθά 
και τις υπηρεσίες, των οποίων το ποσοστό χρησιμοποίησης για επαγγελματικές 
ανάγκες είναι χαμηλότερο του 10% της συνολικής χρησιμοποίησης τους. Το μέτρο 
αυτό συνιστά παρέκκλιση των διατάξεων του άρθρου 17 παράγραφοι 2 και 3 της 
έκτης οδηγίας. 
Κατά την άποψη των αυστριακών αρχών με το μέτρο αυτό θα αποφευχθούν οι 
διαφορές οι σχετικές με τον καθορισμό του ποσοστού χρησιμοποίησης αγαθών και 
υπηρεσιών για ιδιωτικούς λόγους, τα οποία χρησιμοποιούνται, εν πάσει 
περιπτώσει, οριακά μόνον για επαγγελματικούς λόγους. 
Δ Έκπτωση των εξόδων ταξιδιού 
Το μέτρο αυτό αποσκοπεί στον υπολογισμό του εκπεστέου ΦΠΑ για δαπάνες 
στέγασης και διατροφής υποκείμενων στο φόρο οι οποίοι διενεργούν 
επαγγελματικά ταξίδια ή, κατά περίπτωση, για δαπάνες υπηρεσιακών ταξιδιών 
υπαλλήλων, βάσει κατ'αποκοπή ποσών. Τα ποσά αυτά στηρίζονται σε εκείνα που 
έχουν καθορισθεί σε σχέση με το φόρο εισοδήματος ή ενδεχομένως, σε συνάρτηση 
με τις αμοιβές και τους μισθούς. Ο εκπεστέος ΦΠΑ υπολογίζεται με βάση αυτά τα 
κατ'αποκοπή ποσά εφαρμόζοντας φορολογικό συντελεστή 10%. 
Η έκπτωση με βάση τα κατ'αποκοπή ποσά μπορεί να εφαρμοστεί μόνο για τα 
ταξίδια στο εσωτερικό της χώρας, δεδομένου ότι μόνο οι δαπάνες σχετικά με τα 
ταξίδια αυτά υπόκεινται σε ΦΠΑ στην Αυστρία. 
Ε Συναλλανιιατικές ισοτιμίες 
Το μέτρο αυτό προβλέπει ότι, όταν στοιχεία που χρησιμεύουν για τον καθορισμό 
της βάσης επιβολής του φόρου φορολογητέας πράξης εκτός των εισαγωγών είναι 
εκφρασμένα σε ξένο νόμισμα, η μετατροπή πρέπει να γίνεται με βάση την επίσημη 
ι 
τιμή συναλλάγματος που ορίζεται από το ομοσπονδιακό υπουργείο οικονομικών 
ως μέση τιμή. Η μέση αυτή είναι επίσης η τιμή συναλλάγματος που 
χρησιμοποιείται για τον καθορισμό της τελωνειακής αξίας των εμπορευμάτων. 
Ωστόσο, ο υποκείμενος στο φόρο μπορεί να πραγματοποεί τη μετατροπή με βάση 
την ημερήσια ισοτιμία, υπό την προϋπόθεση ότι τα επιμέρους ποσά αποδεικνύονται 
μέσω τραπεζικών ανακοινώσεων ή δελτίων ισοτιμιών. 
Κατά την άποψη της αυστριακής κυβέρνησης, η παρέκκλιση που ζητείται από το 
άρθρο 11 τίτλος Γ παράγραφος 2 εδάφιο 2 της έκτης οδηγίας, συνιστά 
απλούστευση της είσπραξης του φόρου κατά την έννοια του άρθρου 27 της εν λόγω 
οδηγίας. 
Γνώμη τικ Επιτροπή^ 
Η προβλεπόμενη στο άρθρο 27 της έκτης οδηγίας διαδικασία επιτρέπει στα κράτη 
μέλη να θεσπίσουν ειδικά μέτρα παρέκκλισης από την οδηγία αυτή, προκειμένου 
είτε να απλουστευθεί η είσπραξη του φόρου, είτε να αποφευχθούν ορισμένες 
φοροαποφυγές ή φοροδιαφυγές. 
Ένα ειδικό μέτρο, πάντως, δεν μπορεί να εγκριθεί, κατά την έννοια του άρθρου 27 
της έκτης οδηγίας, παρά μόνο εάν, παρά το γεγονός ότι παρεκλίνει ορισμένων 
κανόνων του κοινού συστήματος ΦΠΑ, τηρεί τις θεμελιώδεις αρχές και τις βασικές 
διατάξεις του συστήματος. 
Εξάλλου ένα μέτρο παρέκκλισης βάσει του άρθρου 27 μπορεί να δικαιολογηθεί 
μόνο υπό την προϋπόθεση ότι εγγράφεται στο πλαίσιο των στόχων του άρθρου 
αυτού, δηλαδή την απλούστευση της είσπραξης του φόρου ή την καταπολέμηση της 
φοροαποφυγής ή της φοροδιαφυγής. 
Η αίτηση που υπέβαλαν οι αυστριακές αρχές περιέχει πέντε ειδικά μέτρα, 
ανεξάρτητα το ένα από το άλλο. Καθένα από τα μέτρα αυτά απαιτεί, κατά 
συνέπεια, διεξοδική εξέταση, προκειμένου να καθορισθεί το βάσιμο της 
παρέκκλισης δυνάμει του άρθρου 27 της έκτης οδηγίας. 
Η Επιτροπή διαπιστώνει ότι οι πληροφορίες για ορισμένα μέτρα τις οποίες 
παρέσχον οι αυστριακές αρχές κατά την αίτηση έγκρισης, δεν της επιτρέπουν να 
έχει συνολική εικόνα ως προς το πεδίο εφαρμογής και τις συνέπειες των μέτρων 
αυτών. Υπό τις συνθήκες αυτές, η Επιτροπή δεν θεωρεί ότι είναι σε θέση να 
αποφανθεί επί του βάσιμου των αιτήσεων αυτών. 
Λαμβανομένης επίσης υπόψη της εμβέλειας των παρεκκλίσεων που ζητούνται, οι 
οποίες αφορούν βασικούς τομείς του κοινού συστήματος ΦΠΑ, όπως το πεδίο 
εφαρμογής του φόρου, η βάση επιβολής του και το δικαίωμα έκπτωσης, η Επιτροπή 
έχει την άποψη ότι στο στάδιο αυτό είναι απαραίτητη η διεξαγωγή συζήτησης σε 
επίπεδο Συμβουλίου. 
Συγκεκριμένα, η Επιτροπή θεωρεί ότι συζήτηση του είδους αυτού θα της επιτρέψει 
να αξιολογήσει ορθότερα, εφόσον χρειαστεί, το ενδεχόμενο πρότασης για 
απόφαση του Συμβουλίου η οποία θα επιτρέπει στην Αυστριακή Δημοκρατία να 
εφαρμόσει μέτρα παρέκκλισης από το κοινό σύστημα ΦΠΑ, λαμβανομένων υπόψη 
των στόχων και της έκτασης των εν λόγω μέτρων. 
h 
Συμπέρασμα 
Λαμβανομένων υπόψη των ανωτέρω, η Επιτροπή ζητά να παραπεμφθεί η υπόθεση 
στο Συμβούλιο, σύμφωνα με τις διατάξεις του άρθρου 27 παράγραφος 4 της έκτης 
οδηγίας. 

ISSN 0254-1483 
COM(95) 380 τελικό 
ΕΓΓΡΑΦΑ 
GR 09 
Αριθ. καταλόγου : CB-CO-95-406-GR-C , 
ISBN 92-77-92232-Χ 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουζεμβούργο